Diari Oficial de la Generalitat Valenciana


Sumari del DOGV 7517, del 04-05-2015 (2015/3801)

RESOLUCIÓ de 20 d'abril de 2015, de la Direcció General d'Empreses Agroalimentàries i Pesca, per la qual s'autoritza la instal·lació d'un establiment de granja marina en terrenys de domini públic marítim terrestre davant del terme municipal de Pilar de la Horadada.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7517

Data del DOGV
:   04-05-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/3801


Data del document
:   20-04-2015

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua
    * Pilar de la Horadada
    * empresa privada

RESOLUCIÓ de 20 d'abril de 2015, de la Direcció General d'Empreses Agroalimentàries i Pesca, per la qual s'autoritza la instal·lació d'un establiment de granja marina en terrenys de domini públic marítim terrestre davant del terme municipal de Pilar de la Horadada. [2015/3801]  
Vist l'expedient instruït a instàncies de Sinforoso Albaladejo García, en nom i representació de Piscifactorías Albaladejo, SL, sobre sol·licitud d'autorització per a la instal·lació d'un establiment d'aqüicultura, granja marina per a engreix d'orada i llobarro en gàbies flotants, en terrenys de domini públic maritimoterrestre davant del terme municipal de Pilar de la Horadada (Alacant).  
Vista la sol·licitud d'autorització ambiental integrada per a una activitat d'aqüicultura marina.  
Vist l'informe proposta de resolució de l'expedient instruït per la Direcció Territorial d'Alacant de la Conselleria d'Infraestructures, Territori i Medi Ambient, per la qual s'atorga a la mercantil Piscifactorías Albaladejo, SL, l'autorització ambiental integrada per a una activitat d'aqüicultura marina davant del terme municipal de Pilar de la Horadada (Alacant).  
Atés que la Llei 2/2006, de 5 de maig, de Prevenció de la Contaminació i Qualitat Ambiental, ha quedat derogada per l'entrada en vigor de la Llei 6/2014, de 25 de juliol, de la Generalitat, de Prevenció, Qualitat i Control d'Activitats a la Comunitat Valenciana, no és procedent l'emissió de resolució d'autorització ambiental integrada perquè estan expressament excloses d'esta llei les instal·lacions en mar obert, per analogia amb el que disposa la disposició transitòria primera.  
  
Vista la Resolució Ministerial de 6 de novembre de 2014, del Ministeri d'Agricultura, Pesca, Alimentació i Medi Ambient, per la qual s'atorga a Piscifactorías Albaladejo, SL, la concessió per a ocupar una superfície de tres-cents mil (300.000) metres quadrats de domini públic maritimoterrestre amb destinació a la instal·lació d'una granja marina, davant de la costa, en el terme municipal de Pilar de la Horadada (Alacant).  
Vista la proposta de la Direcció Territorial d'Alacant de la Conselleria de Presidència i Agricultura, Pesca, Alimentació i Aigua de 9 de març de 2015.  
Esta Direcció General d'Empreses Agroalimentàries i Pesca resol:  
  
  
Primer  
Atorgar l'autorització administrativa per a la instal·lació d'un establiment de granja marina d'engreix d'orada i llobarro en gàbies flotants, en una superfície de 300.000 m² de terrenys de domini públic maritimoterrestre davant del terme municipal de Pilar de la Horadada (Alacant), definits per un quadrilàter amb les coordenades següents (ETRS89):  
  
  
Vèrtex Latitud Longitud  
A: 37º 51,591 N 0º 40,603 W  
B: 37º 51,861 N 0º 40,594 W  
C: 37º 51,853 N 0º 40,186 W  
D: 37º 51,583 N 0º 40,194 W  
  
  
Segon  
L'establiment comprén la instal·lació de:  
  
Nombre de gàbies Diàmetre (metres)  
20 25  
  
  
Tercer  
Les obres es realitzaran d'acord amb el «Projecte d'instal·lació de granja marina per a engreix d'orada i llobarro a Pilar de la Horadada (Alacant)», subscrit al març de 2009 per l'enginyer tècnic naval Rafael Flores Sánchez i el biòleg Antonio Belmonte Ríos. Qualsevol variació que es produïsca del projecte durant la realització inicial o realitzacions futures haurà de ser posat en coneixement de la Conselleria de Presidència i Agricultura, Pesca, Alimentació i Aigua, a fi d'aconseguir l'autorització corresponent.  
  
Quart  
En l'establiment piscícola, del tipus granja marina, segons el que establix l'article 41 de la Llei 9/1998, de 15 de desembre, de Pesca Marítima de la Comunitat Valenciana, el cultiu i la capacitat màxima de producció anual seran els següents:  
  
Espècie Producció (tones)  
Orada 500  
Llobarro 500  
  
  
Quint  
El sistema de tecnologia de cultiu s'ajustarà en tot moment a la memòria presentada. Qualsevol variació respecte d'això haurà de ser comunicada a la Conselleria de Presidència i Agricultura, Pesca, Alimentació i Aigua.  
  
Sext  
La iniciació de les obres i la seua finalització es comunicarà a la Direcció Territorial de la Conselleria de Presidència i Agricultura, Pesca, Alimentació i Aigua, i serà necessària per a iniciar l'explotació la inspecció prèvia de les instal·lacions per part dels servicis tècnics.  
  
  
Sèptim  
Els organismes competents podran inspeccionar la marxa de les obres a realitzar, així com el funcionament de l'establiment, i s'obligarà el titular a franquejar l'entrada als inspectors i tècnics corresponents.  
  
  
Octau  
Es compliran les condicions i prescripcions següents:  
- Les de la Resolució Ministerial de 6 de novembre de 2014, del Ministeri d'Agricultura, Pesca, Alimentació i Medi Ambient, per la qual s'atorga a Piscifactorías Albaladejo, SL, la concessió per a ocupar una superfície de tres-cents mil (300.000) metres quadrats de domini públic maritimoterrestre amb destinació a la instal·lació d'una granja marina, davant de la costa, en el terme municipal de Pilar de la Horadada (Alacant).  
- Les de la resolució de declaració d'impacte ambiental de la Direcció General d'Avaluació Ambiental i Territorial, de 3 de juliol de 2013.  
  
- Així mateix, s'haurà d'efectuar una relació de cada una de les vendes efectuades amb indicació de la data i lloc de venda, espècie comercialitzada, quilograms i preu. Per a poder efectuar la venda en el lloc de cria es requerix l'obtenció de l'autorització com a establiment de primera venda.  
Quan els productes es transporten per a la seua venda a un lloc diferent del lloc de cria, els productes haurà d'anar acompanyats d'un document de transport expedit pel productor on s'especifique la informació anterior.  
La informació indicada en els dos paràgrafs anteriors serà remesa pel titular de l'establiment de producció en suport informàtic, format de fitxer normalitzat, a la Direcció Territorial de la Conselleria de Presidència i Agricultura, Pesca, Alimentació i Aigua, en la primera setmana del mes següent a què es referixen les dades.  
  
Nové  
La paralització de l'activitat sense causa justificada segons el parer dels servicis tècnics de la Conselleria de Presidència i Agricultura, Pesca, Alimentació i Aigua, així com l'extinció de les autoritzacions emeses per les resolucions referides en l'apartat octau, suposarà la pèrdua de l'autorització.  
  
Deu  
El titular de l'establiment haurà de notificar a la Direcció Territorial de la Conselleria de Presidència i Agricultura, Pesca, Alimentació i Aigua, en un termini de tres mesos, les modificacions referents a:  
- Canvi de titularitat, tant de les persones físiques o jurídiques com de les que formen part d'estes.  
- El cessament de l'activitat.  
- Les ajudes públiques concedides a l'establiment amb indicació de la seua finalitat.  
- Els canvis de domicili o raó social i del número d'identificació fiscal.  
  
Onze  
L'incompliment de les prescripcions o condicions ací establides se sancionarà administrativament de conformitat amb la Llei 2/1994, de 18 d'abril, sobre Defensa dels Recursos Pesquers.  
  
Dotze  
Este establiment d'aqüicultura marina, el titular del qual és Piscifactorías Albaladejo, SL, queda registrat amb el número 47 d'establiments de cultius marins, d'acord amb el que establix l'article 55 de la Llei 9/1998, de 15 de desembre, de la Generalitat Valenciana.  
  
Contra la resolució esmentada, que no posa fi a la via administrativa, podrà interposar-se un recurs d'alçada davant del secretari autonòmic d'Agricultura, Pesca, Alimentació i Aigua en el termini d'un mes comptat des de l'endemà de la notificació d'esta resolució, de conformitat amb el que disposen els articles 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 20 d'abril de 2015.- La directora general d'Empreses Agroalimentàries i Pesca: Marta Valsangiacomo Gil.